-1-

**ΑΙΤΗΜΑ**

ΠΡΟΣ: α) τον κ. Πρωθυπουργό της Ελλάδος κ. Α. Τσίπρα, ΜΕΓΑΡΟ ΜΑΞΙΜΟΥ, οδός Ηρώδου Αττικού 19, ΑΘΗΝΑ ΑΤΤΙΚΗΣ, Τ.Κ 106 74.

β) τον κ. Υπουργό Παιδείας, ενέργειας και Θρησκευμάτων κ. Κ. Γαβρόγλου, οδός Ανδρέα Παπανδρέου 37, Μαρούσι Αττικής, ΤΚ 151 80

γ) τον πρόεδρο της Αξιωματικής Αντιπολίτευσης κ. Κ. Μητσοτάκη

δ) την Υπεύθυνη Τομέα Παιδείας, Έρευνας και Θρησκευμάτων της Ν.Δ. κ. Ν.Κ. Κεραμέως

ε) τα Μέλη του Ελληνικού Κοινοβουλίου

**ΘΕΜΑ : ΝΟΜΟΘΕΤΙΚΗ ΡΥΘΜΙΣΗ ΠΡΟΣ ΔΙΟΡΘΩΣΗΝ ΤΗΣ ΑΔΙΚΙΑΣ ΠΟΥ ΣΥΝΤΕΛΕΙΤΑΙ ΜΕ ΤΑ**

**ΠΟΛΥΝΟΜΟΣΧΕΔΙΑ ΣΥΓΧΩΝΕΥΣΗΣ Τ.Ε.Ι. – Α.Ε.Ι.**

**ΠΛΗΡΗΣ ΑΝΤΙΣΤΟΙΧΙΣΗ ΤΜΗΜΑΤΩΝ ΜΕ ΤΗΝ ΕΙΣΑΓΩΓΙΚΗ ΚΑΤΕΥΘΥΝΣΗ ΣΠΟΥΔΩΝ.**

**ΠΤΥΧΙΟ ΠΟΛΙΤΙΚΩΝ ΜΗΧΑΝΙΚΩΝ ΠΕ ΣΤΟΥΣ ΤΕΛΕΙΟΦΟΙΤΗΤΟΥΣ**

**ΤΟΥ ΤΜΗΜΑΤΟΣ ΠΟΛΙΤΙΚΩΝ ΜΗΧΑΝΙΚΩΝ ΤΕ ΤΟΥ Τ.Ε.Ι. ΘΕΣΣΑΛΙΑΣ.**

### ΙΣΤΟΡΙΚΟ

α) Με το Νόμο 4521 Α’ 38/02.03.2018 άρθρο 5 παρ.1 και άρθρο 4 παράγραφος 2 περίπτωση β’, οι προπτυχιακοί φοιτητές της εισαγωγικής κατεύθυνσης Πολ. Μηχανικών ΤΕ του Τμήματος Πολ. Μηχανικών Τ.Ε.Ι. Αθήνας εντάσσονται αυτοδίκαια στο αντίστοιχο Τμήμα Πολ. Μηχανικών του ΠΑΝΕΠΙΣΤΗΜΙΟΥ ΔΥΤΙΚΗΣ ΑΤΤΙΚΗΣ σύμφωνα με τις αντιστοιχίες τμημάτων: Άρθρο 4 Παράγραφος 2 ΠΕΡΙΠΤΩΣΗ β’.

β) Με το Νόμο 4589 Α’ 13/29.01.2019 άρθρο 6 παράγραφος 5 περίπτωση α’, οι προπτυχιακοί φοιτητές της εισαγωγικής κατεύθυνσης Πολ. Μηχανικών ΤΕ του Τμήματος Πολ. Μηχανικών Τ.Ε.Ι. Τρικάλων του Τ.Ε.Ι. Θεσσαλίας εντάσσονται αυτοδίκαια στο Τμήμα Συστημάτων Ενέργειας ή στο Τμήμα Περιβάλλοντος του Πανεπιστημίου Θεσσαλίας.

γ) Σύμφωνα με το σχέδιο νόμου ΣΥΝΕΡΓΕΙΑ ΔΙ.ΠΑ.Ε. ΜΕ Α.Τ.Ε.Ι. ΘΕΣ/ΝΙΚΗΣ.,Τ.Ε.Ι. ΑΝΑΤ.ΜΑΚΕΔΟΝΙΑΣ & ΘΡΑΚΗΣ & Τ.Ε.Ι. ΚΕΝΤΡ. ΜΑΚΕΔΟΝΙΑΣ ΚΕΦ. Β’ ΑΡΘΡΟ 8 ΠΑΡ. 1 ΠΕΡΙΠΤ. α’ ΥΠΟΠΕΡ. στστ’, οι προπτυχιακοί φοιτητές εισαγωγικής κατεύθυνσης Πολ. Μηχανικών ΤΕ του Τμήματος Πολ. Μηχανικών Τ.Ε.Ι. Κεντρικής Μακεδονίας εντάσσονται αυτοδίκαια στο αντίστοιχο Τμήμα Πολ. Μηχανικών του ΔΙ.ΠΑ.Ε. Θες/νίκης το οποίο Τμήμα θα εδράζει στις Σέρρες.

δ) Σύμφωνα με το σχέδιο νόμου ΣΥΝΕΡΓΕΙΑ ΠΑΝ. ΔΥΤ. ΜΑΚΕΔΟΝΙΑΣ ΜΕ Τ.Ε.Ι. ΔΥΤ. ΜΑΚΕΔΟΝΙΑΣ ΑΡΘΡΟ 9 ΠΑΡΑΓΡΑΦΟΣ 1. ΑΝΤΙΣΤΟΙΧΙΑ ΑΡΘΡΟ 6 ΠΑΡΑΓΡΑΦΟΣ 1 ΠΕΡΙΠΤΩΣΗ θ’,οι προπτυχιακοί φοιτητές των Τμημάτων Μηχανολόγων & Βιομηχανικού Σχεδιασμού ΤΕ, Ηλεκτρολόγων Μηχανικών ΤΕ, Μηχανικών Περιβάλλοντος & Μηχανικών Αντιρρύπανσης ΤΕ του Τ.Ε.Ι. Δυτικής Μακεδονίας εντάσσονται αυτοδίκαια σε ένα από τα Τμήματα της **Πολυτεχνικής Σχολής του Πανεπιστημίου Δυτικής Μακεδονίας στην Κοζάνη.**

ε) Προτάθηκε δε νομοθετική ρύθμιση κατά την οποίαν τα εκ των Τ.Ε.Ι. Τμήματα του Πανεπιστημίου Δυτικής Αττικής να γίνουν **Πενταετούς φοίτησης.**

-2-

### ΑΙΤΙΟΛΟΓΗΣΗ ΑΔΙΚΗΣ ΔΙΑΚΡΙΣΗΣ ΚΑΙ ΑΝΙΣΗΣ ΜΕΤΑΧΕΙΡΙΣΗΣ

ΚΑΤΑΦΟΡΗ ΑΔΙΚΙΑ, ειδικά για τον **ΤΕΤΑΡΤΟΕΤΗ ΦΟΙΤΗΤΗ,** ο οποίος βρίσκεται στο πέρας του κύκλου σπουδών της αρχικής του επιλογής, διότι εάν θέλει να λάβει πτυχίο ΠΕ αναγκάζεται να αλλάξει κατεύθυνση σπουδών, διαφορετικά λαμβάνει πτυχίο Πολ. Μηχανικών ΤΕ ενός ήδη κατηργημένου Τ.Ε.Ι. Την ίδια ακριβώς χρονική στιγμή ο φοιτητής του Τ.Ε.Ι. ΑΘΗΝΑΣ, του ίδιου ακριβώς Τμήματος και της ιδίας χρονικής περιόδου, θα λάβει πτυχίο Πολ. Μηχανικών ΠΕ χωρίς αλλαγή της εισαγωγικής κατεύθυνσης σπουδών. Αυτό συνιστά **ΠΑΡΑΒΑΣΗ ΔΙΚΑΙΟΥ** σύμφωνα με το Άρθρο 4 παρ. 1 και 2 του Συντάγματος ( Οι Έλληνες είναι ίσοι ενώπιον του νόμου. Οι Έλληνες και οι Ελληνίδες έχουν ίσα δικαιώματα και υποχρεώσεις). Για ποιόν λόγο οι φοιτητές δύο ίδιων αναγνωρισμένων Ανώτατων Εκπαιδευτικών Ιδρυμάτων ίδιου επιπέδου (level 6, 240 Πιστωτικές Μονάδες) και ίδιας χρονικής διάρκειας σπουδών (4 έτη), αντιμετωπίζονται διαφορετικά από την Πολιτεία. **ΓΙΑ ΟΠΟΙΟΝ ΤΕΛΕΙΟΦΟΙΤΟ ΔΕΝ ΕΠΙΘΥΜΕΙ** να αλλάξει την Εισαγωγική Κατεύθυνση σπουδών του, και εφόσον είναι ήδη το Τ.Ε.Ι. ενταγμένο μεταβατικά στο Πανεπιστήμιο Θεσσαλίας, παραθέτουμε εναλλακτικές προτάσεις ως αντιστάθμισμα της άδικης διάκρισης.

### ΕΝΑΛΛΑΚΤΙΚΕΣ ΠΡΟΤΑΣΕΙΣ - ΑΝΤΙΣΤΑΘΜΙΣΜΑ

**Α) Ο ΤΙΤΛΟΣ ΣΠΟΥΔΩΝ ΠΟΥ ΘΑ ΑΠΟΝΕΜΗΘΕΙ ΣΤΟΥΣ ΤΕΛΕΙΟΦΟΙΤΟΥΣ ΤΟΥ ΤΜΗΜΑΤΟΣ ΠΟΛ. ΜΗΧΑΝΙΚΩΝ ΤΟΥ Τ.Ε.Ι. ΘΕΣΣΑΛΙΑΣ ΝΑ ΕΙΝΑΙ ΑΠΕΥΘΕΙΑΣ ΚΑΙ ΑΥΤΟΜΑΤΑ ΠΕ ΓΙΑ ΟΠΟΙΟΝ ΔΕΝ ΕΠΙΘΥΜΕΙ ΝΑ ΑΛΛΑΞΕΙ ΕΙΣΑΓΩΓΙΚΗ ΚΑΤΕΥΘΥΝΣΗ ΣΠΟΥΔΩΝ.**

**Β) ΑΥΤΟΔΙΚΑΙΗ ΕΝΤΑΞΗ, ΜΕ ΤΙΣ ΙΔΙΕΣ ΠΡΟΫΠΟΘΕΣΕΙΣ ΤΩΝ Τ.Ε.Ι. ΑΘΗΝΑΣ & ΠΕΙΡΑΙΑ, ΣΤΟ ΤΜΗΜΑ ΠΟΛ. ΜΗΧΑΝΙΚΩΝ ΠΕ ΣΤΟ ΠΑΝΕΠΙΣΤΗΜΙΟ ΔΥΤΙΚΗΣ ΑΤΤΙΚΗΣ Ή ΣΕ ΟΠΟΙΟΔΗΠΟΤΕ ΠΑΝΕΠΙΣΤΗΜΙΑΚΟ ΙΔΡΥΜΑ ΔΗΜΙΟΥΡΓΕΙΤΑΙ ΤΜΗΜΑ ΠΟΛ. ΜΗΧΑΝΙΚΩΝ ΠΕ.**

**Γ) ΚΑΤΑΤΑΞΗ ΧΩΡΙΣ ΚΑΤΑΤΑΚΤΗΡΙΕΣ ΕΞΕΤΑΣΕΙΣ ΜΟΝΟΝ ΓΙΑ ΤΟΝ ΤΕΛΕΙΟΦΟΙΤΟ ΤΗΣ ΜΕΤΑΒΑΤΙΚΗΣ ΠΕΡΙΟΔΟΥ ΑΦΟΥ ΠΡΩΤΑ ΛΑΒΕΙ ΤΟ ΠΤΥΧΙΟ ΠΟΛ ΜΗΧΑΝΙΚΩΝ ΤΕ,** στο Πανεπιστήμιο Δυτικής Αττικής στο Τμήμα Πολ. Μηχανικών ΠΕ ή σε οποιοδήποτε Πανεπιστημιακό Ίδρυμα υπάρχει τμήμα Πολ. Μηχανικών ΠΕ.

**Δ) ΠΛΗΡΗΣ, ΚΑΙ ΟΧΙ ΑΠΛΑ ΣΥΝΑΦΗΣ, ΑΝΤΙΣΤΟΙΧΙΣΗ ΤΜΗΜΑΤΩΝ ΚΑΙ ΚΑΤΕΥΘΥΝΣΗΣ ΣΠΟΥΔΩΝ. ΠΡΟΣΘΗΚΗ, ΈΣΤΩ ΜΟΝΟΝ ΜΕΤΑΒΑΤΙΚΑ ΓΙΑ ΤΟ ΣΥΓΚΕΚΡΙΜΕΝΟ ΣΚΟΠΟ, ΣΤΟ ΤΜΗΜΑ ΜΗΧΑΝΙΚΩΝ ΠΕΡΙΒΑΛΛΟΝΤΟΣ ΚΑΙ ΤΟΥ ΤΜΗΜΑΤΟΣ ΠΟΛ. ΜΗΧΑΝΙΚΩΝ.** Άλλωστε στην Κύπρο και στα περισσότερα Πανεπιστήμια της Ευρώπης και της Μ. Βρετανίας ο τίτλος είναι Πολιτική Μηχανική και Περιβάλλον – CIVIL ENGINEERING AND ENVIROMENT.

### ΑΙΤΙΟΛΟΓΗΣΗ

1. Το Τ.Ε.Ι. Θεσσαλίας έχει ήδη ενταχθεί αυτοδίκαια στο Πανεπιστήμιο Θεσσαλίας βάσει του Ν. 4589/Α’ 13/29.01.2019 και ο τίτλος θα απονεμηθεί από το Ίδρυμα του Πανεπιστημίου Θεσσαλίας.

-3-

2. Το πτυχίο Τ.Ε.Ι. είναι έτσι κι αλλιώς ισότιμο με το πτυχίο Πανεπιστημίου λόγω της τετραετούς φοίτησης. Βάσει του άρθρου 16 παρ. 7 του Συντάγματος «Η επαγγελματική και κάθε άλλη ειδική εκπαίδευση παρέχεται από το Κράτος και με σχολές ανώτερης βαθμίδας για χρονικό διάστημα όχι μεγαλύτερο από τρία χρόνια».

3. Το Τ.Ε.Ι. ανήκει ήδη στην Ανώτατη Εκπαίδευση βάσει του Ν. 2916/2001 αλλά και βάσει του Ν. 3549/2007 και του Ν. 4485 Α’ 114/4.08.2017 Κεφάλαιο Α’ άρθρο 1 παράγραφος 1 και 2 , « Η Ανώτατη Εκπαίδευση στην Ελλάδα αποτελείται από τον Πανεπιστημιακό Τομέα που περιλαμβάνει τα Πανεπιστήμια, τα Πολυτεχνεία και ΤΗ Σχολή Καλών Τεχνών και τον **Τεχνολογικό Τομέα που περιλαμβάνει τα Τεχνολογικά Εκπαιδευτικά Ιδρύματα».** Άρα τώρα πρόκειται όχι για Ανωτατοποίηση αλλά για Πανεπιστημιοποίηση των Τ.Ε.Ι. και εφόσον διανύουμε τη μεταβατική περίοδο και η αποφοίτηση θα γίνει από το Πανεπιστήμιο στο οποίο ανήκει το Τ.Ε.Ι. ζητάμε απευθείας Τίτλο Σπουδών ΠΕ.

4. Βάσει του Ν. 4009 Α’ 195/6.09.2011 άρθρο 30 παράγραφος 2 περίπτωση α’, ο πρώτος κύκλος σπουδών, περιλαμβάνει μαθήματα που αντιστοιχούν κατ’ ελάχιστο σε 240 πιστωτικές μονάδες και ολοκληρώνεται με την απονομή τίτλου σπουδών επιπέδου 6 του Εθνικού και Ευρωπαϊκού Πλαισίου Προσόντων. Άρα οι τίτλοι σπουδών Τ.Ε.Ι. και Πανεπιστημίων είναι ισότιμοι. Επομένως δεν υφίσταται λόγος της μη απευθείας απονομής πτυχίου ΠΕ.

5. Βάσει της UNESCO ISCED 2011 Το Τ.Ε.Ι. ορίζεται ως πρόγραμμα σπουδών βαθμίδας 6 και επιπέδου bachelor’s.

6. Οι κατατακτήριες εξετάσεις έχουν νόημα για μετάβαση σε διαφορετικό αντικείμενο σπουδών ή για μετάβαση σε πρόγραμμα σπουδών ανωτέρου επιπέδου. Όμως στην συγκεκριμένη περίπτωση οι αποφοιτήσαντες θα εξετασθούν και θα κληθούν να επαναλάβουν το ίδιο ή απόλυτα συναφές και ίδιας διάρκειας πρόγραμμα σπουδών (επίπεδο 6 και 240 πιστωτικές μονάδες), σε άλλο Πανεπιστήμιο όπως αυτό της Δυτικής Αττικής. Η χρήση αυτής της διαδικασίας είναι άδικη, χρονοβόρα και πολυέξοδη. Επομένως η λύση της απευθείας απονομής πτυχίου ΠΕ είναι η πιο δίκαιη λύση.

7. Δεν υπάρχει λόγος οι αποφοιτήσαντες να αναλώνονται σε μελλοντική αντιστοίχιση πτυχίων ΤΕ με τα πτυχία ΠΕ, τη στιγμή που δεν έχουν ακόμα λάβει πτυχίο και υπάρχει η δυνατότητα πρόβλεψης της αυτόματης λήψης πτυχίου ΠΕ.

### ΝΟΜΟΘΕΤΙΚΗ ΡΥΘΜΙΣΗ – ΠΟΛΙΤΙΚΗ ΛΥΣΗ

**ΑΙΤΟΥΜΑΣΤΕ:**

I) ο κ. Πρωθυπουργός της χώρας κ. Α. Τσίπρας

II) ο κ. Υπουργό Παιδείας, Έρευνας και Θρησκευμάτων κ. Κ. Γαβρόγλου

III) τα Μέλη του Ελληνικού Κοινοβουλίου

όπως μεριμνήσουν με ρύθμιση νομοθετική ώστε να δοθεί λύση στο ζήτημα αυτό.

Με Εκτίμηση

Ο Σύλλογος φοιτητών Τ.Ε.Ι. Θεσσαλίας Τμήματος Πολ. Μηχανικών (Παράρτημα Τρικάλων)

Ο ΠΡΟΕΔΡΟΣ Ο Γ. ΓΡΑΜΜΑΤΕΑΣ

Αλέξανδρος Μανώλης Ευθύμιος Νταραράς

Τρίκαλα 21/03/2019.